Pragtige Konfetti Houertjies - Mooi Troues
Dit is dikwels die klein details wat die onderskeid tref tussen jou gaste wat vir 'n paar dae jou troudag onthou, of jou gaste wat met elke geleentheid vertel hoe asemrowend jou troudag was. Indien jy tot daardie besef gekom het, is jy beslis op die regte plek!
'n Houer waarin jou konfetti gebêre word, is iets wat baie selde jou 'Onthou' lysie haal. Tensy jy 'n trou-koördineerder of bloemis het wat jou daaraan herinner, sal dit ontaard in 'n geval waar een van jou strooimeisies op die laaste minuut moet rondhardloop en 'n ou ys-bak uit die kombuis gryp! Die probleem met slegs een groot bak is ook dat 'n paar gaste dalk baie gretig is en twee hande vol konfetti neem en vir die res 'n blaartjie of twee oor los. Jy en jou pasgetroude man/vrou word dan van links af oorval met konfetti, maar die bak het nooit by die mense aan die regterkant uitgekom nie.
Om hierdie proses so eenvoudig en stres-vry as moontlik te maak, het Rabbitstrail pragtige konfetti houertjies ontwerp. Só kan jy seker wees dat elke gas ewe veel konfetti kry. Dat geen silwer bak soos 'n seer toon op jou pragtige troufoto's uitstaan nie.